
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2001 

14 Αυγούστου 2013 


ΑΠΟΦΑΣΕΙ Σ 

Αριθμ. 46294 

Πρότυπες Περιβαλλοντικές Δεσμεύσεις (ΠΠΔ) για έργα 
και δραστηριότητες της κατηγορίας Β της 5ης ομά¬ 
δας «Εξορυκτικές και συναφείς δραστηριότητες» του 
Παραρτήματος V, της υπ’ αρ. 1958/2012 (ΦΕΚ Β' 21) 
Υ.Α., όπως τροποποιήθηκε και ισχύει και ειδικότερα 
για τα έργα και τις δραστηριότητες με α/α 10. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το Ν. 4014/2011 «Περιβαλλοντική αδειοδότηση έργων 
και δραστηριοτήτων, ρύθμιση αυθαιρέτων σε συνάρτηση 
με δημιουργία περιβαλλοντικού ισοζυγίου και άλλες 
διατάξεις αρμοδιότητας Υπουργείου Περιβάλλοντος, 
Ενέργειας και Κλιματικής Αλλαγής» (Α' 209) και ειδικό¬ 
τερα το άρθρο 8 αυτού. 

2. Το Ν. 4042/2012 «Ποινική προστασία του περιβάλλο¬ 
ντος - Εναρμόνιση με την Οδηγία 2008/99/ΕΚ - Πλαίσιο 
παραγωγής και διαχείρισης αποβλήτων - Εναρμόνιση με 
την Οδηγία 2008/98/ΕΚ - Ρύθμιση θεμάτων Υπουργείου 
Περιβάλλοντος, Ενέργειας και Κλιματικής Αλλαγής» (Α' 24). 

3. Το Ν. 3937/2011 «Διατήρηση της βιοποικιλότητας και 
άλλες διατάξεις» (Α' 60). 

4. Το Ν. 998/1979 «Περί προστασίας των δασών και 
των δασικών εν γένει εκτάσεων της Χώρας» (Α' 289). 

5. Το Ν. 3208/2003 «Προστασία των δασικών οικο¬ 
συστημάτων, κατάρτιση δασολογίου, ρύθμιση εμπράγ¬ 
ματων δικαιωμάτων επί δασών και δασικών εν γένει 
εκτάσεων και άλλες διατάξεις», (Α' 303). 

6. Την ΥΑ15277/2012 «Εξειδίκευση διαδικασιών για την 
ενσωμάτωση στις ΑΕΠΟ της προβλεπόμενης από τις 
διατάξεις της Δασικής Νομοθεσίας έγκρισης επέμβασης, 
για τα έργα και δραστηριότητες κατηγοριών Α και Β 
της ΥΑ 1958/2012 (ΦΕΚ Β' 21), σύμφωνα με το άρθρο 12 
του Ν. 4014/2011» (Β' 1077). 

7. Το Ν. 3028/2002 «Για την Προστασία των Αρχαιοτή¬ 
των και εν γένει της Πολιτιστικής Κληρονομιάς» (Α' 153) 

8. Το Ν. 669/1977 «Περί εκμεταλλεύσεως λατομείων» 
(Α'241) και ειδικότερα το άρθρο 10. 

9. Το Π.Δ. 285/79 «Περί εκμισθώσεως δημόσιων λατο¬ 
μείων βιομηχανικών ορυκτών και μαρμάρων» (Α' 83) και 
ειδικότερα το άρθρο 17. 


10. Το Ν. 2115/1993 «Τροποποίηση, αντικατάσταση και 
συμπλήρωση διατάξεων του Ν. 1428/1984 Εκμετάλλευση 
λατομείων αδρανών υλικών και άλλες διατάξεις”» (Α'15) 
και ειδικά το άρθρο 21 παρ. 6. 

11. Την Υ.Α. Δ7/Α/οικ.12050/2223/2011 «Κανονισμός Με¬ 
ταλλευτικών και Λατομικών Εργασιών» (Β'1227). 

12. Την ΥΑ 1958/2012 «Κατάταξη δημόσιων και ιδιω¬ 
τικών έργων και δραστηριοτήτων σε κατηγορίες και 
υποκατηγορίες σύμφωνα με το άρθρο 1 παράγραφος 
4 του Ν. 4014/2011 (Α' 209)» (Β' 21), όπως τροποποιήθηκε 
και ισχύει. 

13. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (Α' 87). 

14. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Πεδίο Εφαρμογής - Σκοπός 

1. Οι διατάξεις της παρούσας καθορίζουν τις Πρό¬ 
τυπες Περιβαλλοντικές Δεσμεύσεις (Π.Π.Δ.), καθώς και 
κάθε άλλη αναγκαία λεπτομέρεια σύμφωνα με την 
παράγραφο 3 του άρθρου 8 του Ν. 4014/2011 (Α' 209) 
όπως εκάστοτε ισχύει, για έργα και δραστηριότητες 
της κατηγορίας Β της 5ης Ομάδας «Εξορυκτικές και 
συναφείς δραστηριότητες» του παραρτήματος V της 
Υ.Α. 1958/2012 (Β' 21), όπως εκάστοτε ισχύει και ειδι¬ 
κότερα για τα έργα και τις δραστηριότητες με α.α 10 
«Άλλες ερευνητικές εργασίες (εκτός των γεωτρήσεων) 
που συνιστούν επέμβαση στο έδαφος ή στον πυθμένα 
θαλασσών ή λιμνών», τροποποιούμενα δια της παρούσας 
σε «Άλλες ερευνητικές εργασίες (εκτός των γεωτρήσε¬ 
ων) που συνιστούν επέμβαση στο έδαφος». 

2. Στο πεδίο εφαρμογής της παρούσας απόφασης 
δεν υπάγονται: 

α) ερευνητικές εργασίες που δεν συνιστούν επέμβαση 
στο έδαφος (π.χ. ερευνητικές εργασίες με γεωλογικές, 
γεωφυσικές μεθόδους, κ.λπ.) 

β) άλλα έργα και δραστηριότητες της κατηγορίας Β 
της υπ’ αριθμ. 1958/2012 (Β' 21) υπουργικής απόφασης, 
όπως τροποποιήθηκε και ισχύει, που τυχόν απαιτούνται 
για την υλοποίηση των έργων και δραστηριοτήτων της 
παραγράφου 1 του παρόντος άρθρου. Γ ια τα έργα και 
τις δραστηριότητες αυτές, ο φορέας του έργου ή της 

δραστηριότητας υποχρεούται να ακολουθήσει τις δια¬ 
τάξεις του άρθρου 8 του Ν. 4014/2011 (Α' 209) και μέχρι 
την έκδοση των αντίστοιχων σχετικών αποφάσεων της 
παραγράφου 3 του άρθρου 8, τις διατάξεις της παρα¬ 
γράφου 3 του άρθρου 30 του ίδιου Νόμου. 

3. Η παρούσα απόφαση αφορά αποκλειστικά και μόνο 
στην υπαγωγή σε Π.Π.Δ. των έργων και δραστηριοτήτων 
της παραγράφου 1 του παρόντος άρθρου και δεν συνι- 
στά δέσμευση για εκμετάλλευση του κοιτάσματος, εάν 
τα αποτελέσματα των ερευνών αποβούν θετικά. Για την 
εκμετάλλευση του κοιτάσματος θα πρέπει να ληφθούν 
όλες οι απαραίτητες άδειες και εγκρίσεις σύμφωνα με 
τις κατά περίπτωση διατάξεις της κείμενης νομοθεσίας. 

4. Σκοπός της παρούσας είναι η προστασία του φυσι¬ 
κού και ανθρωπογενούς περιβάλλοντος και η διασφά¬ 
λιση της δημόσιας υγείας με τον προσδιορισμό όλων 
των αναγκαίων μέτρων και περιορισμών που πρέπει να 
εφαρμόζονται κατά την υλοποίηση των έργων και δρα¬ 
στηριοτήτων της παραγράφου 1 του παρόντος άρθρου. 

Αρθρο 2 

Αρμόδια Υπηρεσία 

Αρμόδια υπηρεσία για την υπαγωγή σε Π.Π.Δ. των έρ¬ 
γων και δραστηριοτήτων της παραγράφου 1 του άρθρου 
1 της παρούσας είναι: 

α) Για όσα εξ αυτών θα υλοποιηθούν σε δημόσιες 
εκτάσεις, η Διεύθυνση Τεχνικού Ελέγχου της οικείας 
Αποκεντρωμένης Διοίκησης, που χορηγεί την προβλεπό- 
μενη από το άρθρο 10 του Ν. 669/1977 (Α' 241) «συναίνεση 
για τη διενέργεια ερευνητικών εργασιών». 

β) Γ ια όσα εξ αυτών θα υλοποιηθούν σε μη δημόσιες 
εκτάσεις (ιδιωτικές ή δημοτικές), η υπηρεσία έγκρισης 
της τεχνικής μελέτης σύμφωνα με το άρθρο 4 του Κα¬ 
νονισμού Μεταλλευτικών και Λατομικών Εργασιών (ΦΕΚ 
ΒΊ227/2011). 

Άρθρο 3 

Διαδικασία υπαγωγής σε Π.Π.Δ. 

1. Ο φορέας υλοποίησης των ερευνητικών εργασιών 
(φορέας του έργου) ή ο μελετητής του υποβάλλει στην 
υπηρεσία του άρθρου 2 της παρούσας, συμπληρωμένη 
και υπογεγραμμένη δήλωση υπαγωγής σε Π.Π.Δ. Το πε¬ 
ριεχόμενο της δήλωσης αυτής ορίζεται στο Παράρτημα 
Α το οποίο προσαρτάται στην παρούσα απόφαση. Η 
δήλωση αυτή συνοδεύεται και από τα κατά περίπτωση 
πρόσθετα δικαιολογητικά που αναφέρονται στο άρθρο 
4 της παρούσας απόφασης. 

2. α) Γ ια ερευνητικές εργασίες που θα υλοποιηθούν 
σε δημόσιες εκτάσεις, η δήλωση υπαγωγής σε Π.Π.Δ. 
και τα τυχόν δικαιολογητικά του άρθρου 4 της πα¬ 
ρούσας υποβάλλονται μαζί με τα λοιπά απαιτούμενα 
δικαιολογητικά για την χορήγηση της «συναίνεσης για 
τη διενέργεια ερευνητικών εργασιών», αναπόσπαστο 
τμήμα της οποίας αποτελούν οι Π.Π.Δ. 

β) Γ ια ερευνητικές εργασίες που θα υλοποιηθούν σε 
μη δημόσιες εκτάσεις (ιδιωτικές ή δημοτικές), η δήλωση 
υπαγωγής σε Π.Π.Δ. και τα τυχόν απαιτούμενα δικαιο- 
λογητικά του άρθρου 4 της παρούσας, υποβάλλονται 
μαζί με τα λοιπά απαιτούμενα δικαιολογητικά για την 
χορήγηση της έγκρισης της τεχνικής μελέτης. 

3. Η αρμόδια υπηρεσία του άρθρου 2 της παρούσας, 
μετά την εξέταση των υποβληθέντων στοιχείων προβαί¬ 
νει στην χορήγηση της «συναίνεσης για τη διενέργεια 


ερευνητικών εργασιών» (για ερευνητικές εργασίες που 
θα υλοποιηθούν σε δημόσιες εκτάσεις), ή στην έγκριση 
της τεχνικής μελέτης (για ερευνητικές εργασίες που θα 
υλοποιηθούν σε μη δημόσιες εκτάσεις) αναπόσπαστο 
τμήμα της οποίας αποτελούν οι Π.Π.Δ. Με την αυτοδί¬ 
καιη υπαγωγή σε Π.Π.Δ. συμπληρώνεται το έντυπο του 
Παραρτήματος Δ, το οποίο προσαρτάται στην παρούσα 
απόφαση, στο οποίο παρατίθενται το σύνολο των κατά 
περίπτωση εφαρμοζόμενων ΠΠΔ. 

4. α) Σε περιπτώσεις που η δήλωση υπαγωγής σε 
Π.Π.Δ. δεν είναι συμπληρωμένη σε όλα τα κατά περίπτω¬ 
ση απαιτούμενα πεδία της ή σε περιπτώσεις που δεν 
έχουν επισυναφθεί σε αυτή τα κατά περίπτωση απαι- 
τούμενα δικαιολογητικά του άρθρου 4 της παρούσας, 
η Υπηρεσία του άρθρου 2 της παρούσας εντός δέκα 
(10) εργάσιμων ημερών με έγγραφό της ζητά τα απαι- 
τούμενα προς συμπλήρωση πεδία και δικαιολογητικά. 

β) Εάν από τα στοιχεία που απαιτούνται για τη χορή¬ 
γηση της «συναίνεσης για τη διενέργεια ερευνητικών 
εργασιών», ή της έγκρισης της τεχνικής μελέτης, ή από 
τα στοιχεία της Δήλωσης υπαγωγής, προκύπτει ότι το 
συγκεκριμένο έργο δεν είναι συμβατό με τις κατευθύν¬ 
σεις της χωρικής πολιτικής, ή με τα στοιχεία περιβαλλο¬ 
ντικής ευαισθησίας της περιοχής (π.χ. αρνητικό πόρισμα 
Ειδικής Οικολογικής Αξιολόγησης) ή ότι το έργο δεν 
εμπίπτει στο πεδίο εφαρμογής της παρούσας, η Υπη¬ 
ρεσία του άρθρου 2 της παρούσας, εντός 15 εργάσιμων 
ημερών ενημερώνει εγγράφως το φορέα του έργου και 
αναστέλλει τη διαδικασία χορήγησης της «συναίνεσης 
για τη διενέργεια ερευνητικών εργασιών», ή της έγκρι¬ 
σης της τεχνικής μελέτης και την υπαγωγή σε Π.Π.Δ. 

5. Η κατά τα ανωτέρω δήλωση υπαγωγής σε Π.Π.Δ. 
επέχει θέση υπεύθυνης δήλωσης του φορέα του έρ¬ 
γου ή της δραστηριότητας ή του μελετητή κατά το Ν. 
1599/1986 (Α' 75), όπως εκάστοτε ισχύει. Σε περίπτωση 
ανακριβούς ή ψευδούς δηλώσεως ο φορέας του έργου 
ή της δραστηριότητας ή ο μελετητής υπόκειται στις 
κυρώσεις που προβλέπονται από τις διατάξεις της πα¬ 
ραγράφου 6 του άρθρου 22 του Ν. 1599/1986 (Α' 75) κα¬ 
θώς και στις ποινικές, αστικές και διοικητικές κυρώσεις 
του Ν. 1650/1986 (Α' 160) όπως έχουν τροποποιηθεί και 
ισχύουν. 

Άρθρο 4 
Δικαιολογητικά 

1. Η Δήλωση υπαγωγής σε Π.Π.Δ. συνοδεύεται από τα 
ακόλουθα κατά περίπτωση δικαιολογητικά: 

α. Βεβαίωση της αρμόδιας Υπηρεσίας Δόμησης περί 
υπαγωγής ή μη της περιοχής του έργου σε συγκεκριμέ¬ 
νες δεσμεύσεις του χωρικού σχεδιασμού (Περιφερειακό 
Πλαίσιο, ΓΠΣ, ΣΧΟΑΑΠ, κ.λπ.). 

β. Γνωμοδότηση της οικείας Δασικής Υπηρεσίας. Εφό¬ 
σον η περιοχή υλοποίησης των ερευνητικών εργασι¬ 
ών εμπίπτει στις διατάξεις της δασικής νομοθεσίας, η 
αρμόδια Δασική Υπηρεσία δύναται στη γνωμοδότησή 
της να προσδιορίζει πρόσθετες ή άλλες ειδικές περι¬ 
βαλλοντικές δεσμεύσεις που θα συμπληρώνονται από 
την υπηρεσία του άρθρου 2 της παρούσας στο έντυπο 
του Παραρτήματος Δ της παρούσας 
γ. Εφόσον η περιοχή υλοποίησης των ερευνητικών 
εργασιών εμπίπτει στις προστατευόμενες περιοχές του 
δικτύου ΝαΙυΓα 2000, οπότε ακολουθείται η διαδικα¬ 
σία υποβολής Ειδικής Οικολογικής Αξιολόγησης (ΕΟΑ), 

υποβάλλεται η σχετική απόφαση του Περιφερειάρχη με 
τυχόν πρόσθετους όρους στις Π.Π.Δ., σύμφωνα με την 
παράγραφο 3 του άρθρου 10 του ν. 4014/11. Οι πρόσθετοι 
όροι συμπληρώνονται από την υπηρεσία του άρθρου 
2 της παρούσας στο έντυπο του Παραρτήματος Δ της 
παρούσας. 

δ. Εφόσον η περιοχή υλοποίησης των ερευνητικών 
εργασιών εμπίπτει στις διατάξεις του Ν. 3028/2002 «Για 
την προστασία των Αρχαιοτήτων και εν γένει της Πολι¬ 
τιστικής Κληρονομιάς» (Α' 153), όπως εκάστοτε ισχύουν, 
υποβάλλονται οι σχετικές εγκρίσεις των αρμόδιων Αρ¬ 
χαιολογικών Υπηρεσιών στις οποίες δύναται να προσ¬ 
διορίζονται πρόσθετες ή άλλες ειδικές περιβαλλοντικές 
δεσμεύσεις που θα συμπληρώνονται από την υπηρεσία 
του άρθρου 2 της παρούσας στο έντυπο του Παραρτή¬ 
ματος Β της παρούσας. 

ε. Για ερευνητικές εργασίες που διαθέτουν εν ισχύ 
Απόφαση Έγκρισης Περιβαλλοντικών Όρων (ΑΕΠΟ) ή 
για επέκταση ή τροποποίηση ερευνητικών εργασιών 
του πεδίου εφαρμογής της παρούσας με εν ισχύ ΑΕΠΟ, 
υποβάλλεται η εν ισχύ ΑΕΠΟ. 

2. Σε περίπτωση που κάποιο από τα παραπάνω δικαιο- 
λογητικά περιλαμβάνεται στο φάκελο που υποβάλλεται 
για την χορήγηση της «συναίνεσης για τη διενέργεια 
ερευνητικών εργασιών» ή την έγκριση της τεχνικής 
μελέτης ή στην περίπτωση που χορηγείται από την 
κατά περίπτωση αρμόδια υπηρεσία κατά τη διαδικασία 
γνωμοδοτήσεων επί του ανωτέρω φακέλου, τότε δεν 
απαιτείται να συνυποβληθεί με τη δήλωση υπαγωγής 
του έργου σε Π.Π.Δ. 

Αρθρο 5 

Χρονική διάρκεια ισχύος 

1. Η υπαγωγή σε Π.Π.Δ. για τα έργα και δραστηριότη¬ 
τες που εμπίπτουν στο πεδίο εφαρμογής της παρούσας 
απόφασης παραμένει σε ισχύ εφόσον δεν επέρχεται 
μεταβολή σε κάποια από τα πεδία Α.3. και Α.4 της δή¬ 
λωσης του Παραρτήματος Α. 

2. Σε περιπτώσεις που οι προβλεπόμενες από την 
εγκεκριμένη τεχνική μελέτη θέσεις έρευνας διαφορο¬ 
ποιούνται από τις θέσεις που δηλώθηκαν στο πεδίο Α.3. 
της δήλωσης υπαγωγής του Παραρτήματος Α, θα πρέ¬ 
πει ή να επαναληφθεί η προβλεπόμενη από τις διατά¬ 
ξεις της παρούσας διαδικασία υπαγωγής σε Π.Π.Δ. ή να 
τροποποιηθεί αρμοδίως η εγκεκριμένη τεχνική μελέτη. 

3. Η υπαγωγή σε Π.Π.Δ. ισχύει για όλο το προβλεπόμε- 
νο από τις διατάξεις της ισχύουσας λατομικής νομοθε¬ 
σίας χρονικό διάστημα ολοκλήρωσης των ερευνητικών 


εργασιών και τροποποιείται αυτοδίκαια εφόσον τροπο¬ 
ποιείται το άρθρο 6 της παρούσας. 

Αρθρο 6 

Πρότυπες Περιβαλλοντικές Δεσμεύσεις (ΠΠΔ) 

1. Στο Παράρτημα Β, το οποίο προσαρτάται στην 
παρούσα απόφαση και αποτελεί αναπόσπαστο μέρος 
αυτής, περιλαμβάνονται όλες οι Π.Π.Δ. που εφαρμόζο¬ 
νται κατά περίπτωση στα έργα και δραστηριότητες 
που εμπίπτουν στο πεδίο εφαρμογής της παρούσας. 
Ειδικότερα, και ανάλογα και με τα χαρακτηριστικά της 
περιοχής του έργου, όπως αυτά δηλώνονται στη δήλω¬ 
ση υπαγωγής του Παραρτήματος Α, οι Π.Π.Δ. καθορί¬ 
ζονται από τον πίνακα του Παραρτήματος Γ, το οποίο 
προσαρτάται στην παρούσα απόφαση και αποτελεί 
αναπόσπαστο μέρος αυτής. 

2. Ο φορέας του έργου ή της δραστηριότητας υποχρε- 
ούται να τηρεί τις Π.Π.Δ. στις οποίες έχει υπαχθεί. Σε 
κάθε περίπτωση, ο φορέας του έργου οφείλει να τηρεί 
το σύνολο της περιβαλλοντικής νομοθεσίας. 

Άρθρο 7 

Μεταβατικές διατάξεις 

1. Οι φάκελοι περιβαλλοντικών εκθέσεων, καθώς και 
αντίστοιχοι φάκελοι αιτημάτων για ανανέωση ή τροπο¬ 
ποίηση Α.Ε.Π.Ο. που έχουν υποβληθεί πριν την έναρξη 
ισχύος της παρούσας και σύμφωνα με τις μεταβατι¬ 
κές διατάξεις της παραγράφου 3 του άρθρου 30 του 
Ν. 4014/2011 (Α' 209) για την περιβαλλοντική αδειοδότη- 
ση έργων και δραστηριοτήτων που εμπίπτουν στο πεδίο 
εφαρμογής της παρούσας απόφασης, ολοκληρώνονται 
ως προς την αξιολόγησή τους και εκδίδονται αντίστοιχα 
οι Α.Ε.Π.Ο. και οι αποφάσεις ανανέωσης ή τροποποίη¬ 
σης Α.Ε.Π.Ο., σύμφωνα με τις προϊσχύουσες διατάξεις, 
εκτός εάν ο φορέας του έργου ή της δραστηριότητας 
ζητήσει την υπαγωγή του στις διατάξεις της παρούσας 
απόφασης. 

2. Έργα και δραστηριότητες που εμπίπτουν στο πε¬ 
δίο εφαρμογής της παρούσας απόφασης και διαθέτουν 
Α.Ε.Π.Ο., υπάγονται σε Π.Π.Δ. σύμφωνα με τα προβλεπό- 
μενα στην παρούσα απόφαση με δήλωση υπαγωγής που 
υποβάλλεται τουλάχιστον ένα (1) μήνα πριν τη λήξη της 
Α.Ε.Π.Ο. Σε περιπτώσεις που κατά τη διάρκεια ισχύος 
της Α.Ε.Π.Ο. πρόκειται να υλοποιηθούν εργασίες επέ¬ 
κτασης, εκσυγχρονισμού ή τροποποίησης του έργου 
ή της δραστηριότητας, η υπαγωγή σε Π.Π.Δ. γίνεται 
σύμφωνα με τις διατάξεις της παρούσας απόφασης και 
ανεξαρτήτως του χρόνου λήξης της Α.Ε.Π.Ο. 

ΠΑΡΑΡΤΗΜΑ Α 


ΔΗΛΗΣ Η ΥΠΑΓΩΓΗΣ ΣΕ ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ (Π.Π.Δ.) 


1 Α. ΓΕΝΙΚΕΣ ΠΛΗΡΟΦΟΡΙΕΣ / ΧΑΡΑΚΤΗΡΙΣΤΙΚΑ ΕΡΓΟΥ 


& ΠΕΡΙΟΧΗΣ ΤΟΥ 

Α.Γ. Στοιχεία του φορέα του έργου 

Επωνυμία·. 


Διεύθυνση έδρας 


Τ ηλέφω νο/β-ιηαί\/ίαχ: 



Υπεύθυνος επικοινωνίας: 


Α.2.: Λόγος κατάθεσης Δήλωσης Υπαγωγής σε ΠΠΔ 


Νέο έργο 


Εκσυγχρονισμός ή επέκταση ή τροποποίηση 
υφιστάμενου έργου 


□ 


□ 


Α.3.: Στοιχεία του έργου 


Ερευνητικές εργασίες (εκτός 
γεωτρήσεων) που συνιστούν επέμβαση 
στο έδαφος 


Θέση-Περιοχή; (π.χ. τοπικό τοπωνύμιο) 


Δήμος/οι: 


Περιφερειακή/ες Ενότητα/ες: 


Περιφέρεια/ες: 


□ 

Συντεταγμένες Έργου* (χ,γ) στο Εθνικό σύστημα 
συντεταγμένων ΈΓΣΑ '87: 

(*): δίνονται κεντροβαρικά οι συντεταγμένες κάθε θέσης 
ερευνητικών εργασιών 


Α.4. Στοιχεία της περιοχής των ερευνητικών εργασιών 

Α. 4.1 

Εντός δημόσιας έκτασης 

ΝΑΙ □ 

ΟΧΙ □ 

Α. 4.2 

Εντός περιοχής του Δικτύου 

ΝαΤυΓα 2000 

ΝΑΙ □ 

ΟΧΙ Ο 

Εάν ναι, σημειώστε το όνομα και τον κωδικό της περιοχής ΝαΤυι-α 2000: 

Όνομα: 

Κωδικός: 

Α.4.3 

Η έκταση επέμβασης ή τμήμα 
αυτής βρίσκεται σε περιοχή 
που εμπίπτει στις διατάξεις 
της δασικής νομοθεσίας; 

ΝΑΙ □ 

ΟΧΙ □ 

Α.4.4 

Η έκταση επέμβασης του 
έργου ή δραστηριότητας ή 
τμήμα αυτής βρίσκεται σε 
περιοχή που εμπίπτει στις 
διατάξεις του Ν.3028/2002 
(ΦΕΚ Α' 153); 

ΝΑΙ □ 

ΟΧΙ □ 

Δ.4,5 

Η έκταση του έργου εμπίπτει 
σε περιοχή για την οποία 
προκύπτουν δεσμεύσεις από 
τον χωρικό σχεδίασμά; 

ΝΑΙ □ 

ΟΧΙ □ 

β. ΕΠΙΣΥΝΑΠΤΟΜΕΝΑ ΔΙΚΑΙΟΛΟΓΗΤΙΚΑ* 


(*): Σημειώνονται τα δικαιοΛογητικά που επισυνάπτονται, όπου απαιτείται σύμφωνα με το άρθρο 4 της 
παρούσας απόφασης 


Βεβαίωση της Υπηρεσίας Δόμησης περί υπαγωγής ή μη της έκτασης του έργου σε 
συγκεκριμένες δεσμεύσεις του χωρικού σχεδιασμού 

□ 

Γνωμοδότηση της οικείας Δασικής Υπηρεσίας. 

□ 

Εγκρίσεις από τις αρμόδιες αρχαιολογικές Υπηρεσίες, για έργα που εμπίπτουν στις 
διατάξεις του Ν. 3028/2002 (ΦΕΚ Α' 153) Π 

□ 

Απόφαση Έγκρισης Περιβαλλοντικών όρων^ (εάν υπάρχει) 

□ 

Απόφαση του Περιφερειάρχη^* 5 , με τυχόν πρόσθετους όρους σύμφωνα με τα 
οριζόμενα στη παράγραφο 3 του άρθρου 10 του Ν. 4014/2011 (ΦΕΚ Α' 209), για 
έργα που χωροθετούνται σε περιοχές του Δικτύου ΝαΐιίΓα 2000. 

□ 

Αλλο (περιγράψτε) . 

□ 


Ημερομηνία: ... 7 ... / ... 

Ο φορέας του έργου π ή Ο Μελετητής 

δραστηριότητας 


Υπογραφή ά Σφραγίδα 


Υπογραφή ά Σφραγίδα 

ΠΑΡΑΡΤΗΜΑ Β 

ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ (Π.Π.Δ.) 

Α. Γενικές Δεσμεύσεις 

Α.1. Ο φορέας του έργου φέρει ακέραια την ευθύνη 
για την τήρηση των Πρότυπων Περιβαλλοντικών Δε¬ 
σμεύσεων (ΠΠΔ) έστω και αν μέρος ή το σύνολο των 
εργασιών κατασκευής ή λειτουργίας πραγματοποιού¬ 
νται από τρίτους. 

Α.2. Κατά τη διάρκεια υλοποίησης του έργου, ο φο¬ 
ρέας του έργου υποχρεούταί: 

• να επιτρέπει την είσοδο σε κλιμάκια των αρμόδιων 
ελεγκτικών αρχών, 

• να διευκολύνει τον έλεγχο και να παρέχει όλα τα 
απαιτούμενα στοιχεία και πληροφορίες 

• να συμμορφώνεται στις συστάσεις-υποδείξεις των 
αρμόδιων ελεγκτικών οργάνων. 

Α.3. Τυχόν τροποποίηση ή επέμβαση σε υφιστάμενο 
έργο υποδομής της περιοχής να γίνεται σε συνεργα¬ 
σία με τους αρμόδιους φορείς διαχείρισης του έργου 
υποδομής, ώστε να εξασφαλίζεται η απρόσκοπτη λει¬ 
τουργία του. 

Α.4. Οι ερευνητικές εργασίες να υλοποιούνται απο¬ 
κλειστικά και μόνο στις θέσεις που δηλώθηκαν στο 
πεδίο Α.3. της δήλωσης υπαγωγής του Παραρτήματος 
Α και σύμφωνα με την εγκεκριμένη τεχνική μελέτη. 

Α.5. Οι ποσότητες κοιτάσματος που θα εξορυχτούν, 
να χρησιμοποιηθούν αποκλειστικά και μόνο για ερευ¬ 
νητικούς σκοπούς. 

Α.6. Κατά την διάρκεια υλοποίησης του έργου θα πρέ¬ 
πει να τηρούνται όλα τα μέτρα που αναφέρονται στον 
Κανονισμό Μεταλλευτικών και Λατομικών Εργασιών 
(ΚΜΛΕ) (ΦΕΚ Β' 1227/2011). 

Α.7. Να λαμβάνεται μέριμνα αντιπυρικής προστασίας, 
για την αντιμετώπιση τυχόν εκδηλώσεων πυρκαγιάς 

Α.8. Απαγορεύεται η καύση πάσης (ρύσεως αποβλήτων 
και υλικών σε υπαίθριους χώρους. 

Α.9. Να γίνει συλλογή και διαφύλαξη του εδαφικού 
υλικού (φυτική γη κ.λπ.), που θα προκύψει κατά τη δι¬ 
άρκεια υλοποίησης των ερευνητικών εργασιών σε κα¬ 
τάλληλο χώρο έτσι ώστε να χρησιμοποιηθεί για τις 
αποκαταστάσεις. 

Α.10. Η φόρτωση, μεταφορά και αποθήκευση προϊό¬ 
ντων και στείρων υλικών να γίνεται με τρόπο ώστε να 
περιορίζεται η ρύπανση του περιβάλλοντος. 

Α.11. Κατά τη διάρκεια των ερευνητικών εργασιών, η 
προσωρινή απόθεση στείρων να γίνεται σε παρακείμε¬ 
νες των ερευνητικών χώρων εκτάσεις, με την ελάχιστη 
δυνατή αποψίλωση της υφιστάμενης βλάστησης 

Α.12. Να αποφεύγεται η προσωρινή απόθεση των στεί¬ 
ρων σε επικλινείς επιφάνειες όπου υπάρχει ο κίνδυνος 
κατολίσθησης και πρόκλησης ατυχήματος. 

Α.13. Απαγορεύεται η απόθεση στείρων σε ποταμούς, 
χειμάρρους, ρέματα ή οποιοδήποτε άλλο ευαίσθητο 
οικοσύστημα της περιοχής πλην της ζώνης κατάληψης 
του έργου. 

Α.14. Η διαχείριση των στείρων, που μετά το πέρας της 
έρευνας, δεν θα διατεθούν για την επαναπλήρωση των 
κενών εκσκαφής, να γίνεται σύμφωνα με τα ισχύοντα 
στην Κ.Υ.Α με αριθμ. 39624/2209/Ε103/09 (ΦΕΚ Β' 2076). 

Α.15. Οι εργασίες αποκατάστασης να πραγματοποι¬ 
ούνται άμεσα με το πέρας των εργασιών έρευνας σε 
κάθε προβλεπόμενη θέση. Πριν την αποκατάσταση να 
προηγηθεί επαναφορά των στείρων στις κοιλότητες 


των εκσκαφών. Ακολούθως να διαστρώνεται φυτική 
γη ή αργιλικό υλικό καλής ποιότητας και κατάλληλου 
πάχους τόσο στις θέσεις έρευνας όσο και στις θέσεις 
προσωρινής απόθεσης στείρων. 

Α.16. Για τις αποκαταστάσεις να χρησιμοποιηθούν είδη 
που ευδοκιμούν στις εδαφοκλιματικές συνθήκες της 
περιοχής. Αυτά να συντηρούνται και να αντικαθίστανται 
όταν για οποιοδήποτε λόγο καταστρέφονται έτσι ώστε 
το ποσοστό επιτυχίας των φυτεύσεων να είναι τουλάχι¬ 
στον 80%. Οι εργασίες συντήρησης να διαρκέσουν έως 
ότου τα φυτά μπορούν να αναπτυχθούν χωρίς φροντίδα. 

Α.17. Να τηρούνται οι οριακές τιμές στάθμης θορύβου 
που αναφέρονται στον Κανονισμό Μεταλλευτικών και 
Λατομικών Εργασιών (ΦΕΚ Β' 1227/2011) καθώς και στο 
Π Δ. 1180/81 (ΦΕΚ Α' 293) 

Α.18. Να λαμβάνονται όλα τα κατάλληλα μέτρα για τη 
μείωση στο ελάχιστο των ηχητικών εκπομπών και των 
δονήσεων. Τα μηχανήματα που θα χρησιμοποιηθούν στο 
έργο να φέρουν σήμανση ΟΕ, όπου να αναγράφεται η 
εγγυημένη στάθμη ηχητικής ισχύος, όπως προβλέπεται 
στην υπ’ αριθμ. 37393/2003 (ΦΕΚ Β' 1418) κοινή υπουργική 
απόφαση και στην υπ’ αριθμ. 9272/2007 (ΦΕΚ Β' 286) 
Κοινή Υπουργική Απόφαση, όπως εκάστοτε ισχύουν. 
Μηχανήματα που κατά τη λειτουργία τους ενδέχεται 
να προκαλέσουν δονήσεις, να εδράζονται σε κατάλληλη 
αντικραδασμική βάση. Επίσης, να τηρούνται για τα μη¬ 
χανήματα τα όρια εκπομπής καυσαερίων που προβλέπει 
ο κατασκευαστής και η σχετική νομοθεσία. 

Α.19. Να λαμβάνονται όλα τα απαραίτητα μέτρα για 
την αποφυγή της έκλυσης σκόνης (π.χ. κατάλληλες δια- 
βροχές στα σημεία απόθεσης των στείρων, κ,λπ.) ιδιαί¬ 
τερα κατά τις ημέρες που οι κλιματολογικές συνθήκες 
ευνοούν την διασπορά της 

Α.20. Λοιπά (πλην των στείρων) απόβλητα που θα 
προκόψουν κατά τη διάρκεια υλοποίησης του έργου να 
συλλέγονται σε κατάλληλους χώρους ή/και σε κατάλ¬ 
ληλους περιέκτες. Ειδικότερα: 

• Να τοποθετηθούν στον χώρο του έργου κατάλληλοι 
κάδοι για την συλλογή των αστικού τύπου στερεών 
απορριμμάτων. 

• Η διαχείριση των μη επικίνδυνων στερεών απο¬ 
βλήτων να πραγματοποιείται σύμφωνα με τα οριζό¬ 
μενα στην ΚΥΑ 50910/2727/2003 (ΦΕΚ Β'1909) και στο 
Ν. 4042/2012 (ΦΕΚ Α' 24), όπως εκάστοτε ισχύουν. 

• Η διαχείριση των αποβλήτων που εμπίπτουν στις 
διατάξεις του Ν. 2939/2001 (ΦΕΚ Α' 179) περί εναλλακτι¬ 
κής διαχείρισης αποβλήτων, όπως εκάστοτε ισχύει (π.χ. 
ελαστικά τροχοφόρων μηχανημάτων, χρησιμοποιημένες 
ηλεκτρικές στήλες και συσσωρευτές, τα υλικά συσκευ- 
ασίας των αναλωσίμων, λιπαντικά, κλπ.), να πραγμα¬ 
τοποιείται σύμφωνα με τις διατάξεις του νόμου αυτού 
και τις κανονιστικές πράξεις που έχουν εκδοθεί κατ’ 
εξουσιοδότηση του και σύμφωνα με τις απαιτήσεις και 
προδιαγραφές των αντίστοιχων εγκεκριμένων από το 
ΥΠΕΚΑ συστημάτων εναλλακτικής διαχείρισης. 

• Η διαχείριση των επικίνδυνων αποβλήτων να διεξά¬ 
γεται σύμφωνα με τις διατάξεις της κείμενης νομοθεσί¬ 
ας. Ειδικότερα, τα επικίνδυνα απόβλητα να συλλέγονται 
σε κατάλληλα στεγανά δοχεία και να παραδίδονται 
σε αδειοδοτημένες εταιρείες συλλογής και μεταφοράς 
επικίνδυνων αποβλήτων. 

Α.21, Οι εργασίες συντήρησης ή οι έκτακτες επισκευ¬ 
ές του μηχανολογικού εξοπλισμού (μηχανήματα έργου, 

οχήματα μεταφοράς προσωπικού και υλικών κ.λπ.), δύ- 
νανται να πραγματοποιούνται στο χώρο των ερευνών, 
λαμβάνοντας πάντα μέριμνα για την αποφυγή ρύπανσης 
του περιβάλλοντος. Σε κάθε άλλη περίπτωση εκτετα¬ 
μένες ή προγραμματισμένες εργασίες συντήρησης ή 
επισκευές εφόσον απαιτηθούν, να πραγματοποιούνται 
εκτός του χώρου των ερευνητικών εργασιών, σε εγκα¬ 
ταστάσεις κατάλληλα αδειοδοτημένων επιχειρήσεων. 

Α.22. Μετά το πέρας των εργασιών να απομακρυνθούν 
από την περιοχή του έργου όλα τα χρησιμοποιηθέντα 
μηχανήματα. 

Α.23. Σε περιπτώσεις έκτακτων περιστατικών που 
εγκυμονούν κινδύνους υποβάθμισης του περιβάλλοντος 
(διαρροή υλικών, επιβάρυνση του υδροφόρου ορίζοντα, 
των τυχόν επιφανειακών υδάτινων αποδεκτών κ.λπ.) να 
ενημερώνεται εντός εικοσιτετραώρου η αρμόδια κατά 
περίπτωση Υπηρεσία της οικείας Περιφερειακής Ενό¬ 
τητας. 

Β. Ειδικές Δεσμεύσεις ανάλογα με περιοχή έργου 

Β.Ι: Δεσμεύσεις που εφαρμόζονται στην περίπτωση 
έργου εντός εκτάσεων που εμπίπτουν στις διατάξεις 
της δασικής νομοθεσίας: 

Β.1.1. Η κατασκευή και λειτουργία του έργου να γίνεται 
με τέτοιο τρόπο ώστε να εξασφαλίζεται η μικρότε¬ 
ρη δυνατή επέμβαση στις δασικές εκτάσεις εντός των 
οποίων εγκαθίσταται αυτό. 

Β.Ι.2. Η υλοτόμηση δασικών δέντρων και θάμνων κα¬ 
θώς και η διάθεση των υλικών που θα προκύψουν να 
γίνει σύμφωνα με τις διατάξεις της κείμενης δασικής 
νομοθεσίας και τις υποδείξεις της αρμόδιας οικείας 
Δασικής Υπηρεσίας. 

Β.Ι.3. Για τις εργασίες αποκατάστασης ισχύουν τα 
αναφερόμενα στις γενικές δεσμεύσεις του κεφαλαίου 
Α (δεσμεύσεις Α.15, Α.16). Οι εργασίες αποκατάστασης 
να γίνουν σε συνεργασία του φορέα του έργου με την 
οικεία Δασική Υπηρεσία. 


Β.Ι.4. Να τηρούνται οι τυχόν πρόσθετοι στις παρούσες 
Π.Π.Δ. όροι που θα επιβληθούν από την αρμόδια Δασική 
Υπηρεσία 

Β.ΙΙ. Δεσμεύσεις που εφαρμόζονται στην περίπτωση 
έργου εντός εκτάσεων που εμπίπτουν στις διατάξεις 
του Ν. 3028/2002 (ΦΕΚ Α' 153): 

Β.ΙΙ.1. Ο φορέας του έργου οφείλει να ακολουθήσει τις 
διαδικασίες που καθορίζονται στο Ν. 3028/2002 «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς» (ΦΕΚ ΑΊ53) όπως εκάστοτε ισχύει. 

Β.ΙΙ.2. Ο φορέας του έργου, οφείλει πριν την έναρξη 
των πόσης φύσεως εκσκαφικών εργασιών να ειδοποιή¬ 
σει εγκαίρως και εγγράφως τις αρμόδιες Αρχαιολογικές 
Υπηρεσίες, ώστε να παραστεί εκπρόσωπος τους και να 
τις επιβλέψει. 

Β.ΙΙ.3. Σε περίπτωση που κατά τη διάρκεια των εκσκα¬ 
φικών εργασιών αποκαλυφθούν οποιουδήποτε είδους 
αρχαία, να διακοπούν αμέσως αυτές και να ακολουθή¬ 
σει ανασκαφική έρευνα, τη συνολική δαπάνη της οποίας 
(πρόσληψη εξειδικευμένου προσωπικού, καταγραφή, συ¬ 
ντήρηση, σχεδιαστική και φωτογραφική τεκμηρίωση των 
ευρημάτων, κλπ) θα αναλάβει ο φορέας του έργου. Από τα 
αποτελέσματα της έρευνας αυτής, θα κριθεί η συνέχιση 
των εργασιών, σύμφωνα με τις διατάξεις του Ν. 3028/02, 
κατόπιν γνωμοδότησης των αρμοδίων οργάνων του Υπ. 
Παιδείας, Θρησκευμάτων, Πολιτισμού και Αθλητισμού. 

Β.ΙΙ.4. Να τηρούνται οι τυχόν πρόσθετοι στις παρούσες 
ΠΠΔ όροι που θα επιβληθούν από τις αρμόδιες Αρχαι¬ 
ολογικές Υπηρεσίες. 

Β.ΙΙΙ. Δεσμεύσεις που εφαρμόζονται στην περίπτωση 
έργου εντός περιοχής του Δικτύου ΝαΙυΓα 2000. 

Β.ΙΙΙ.1. Να τηρούνται οι τυχόν πρόσθετοι στις παρούσες 
ΠΠΔ όροι που επιβλήθηκαν με την απόφαση του Περι¬ 
φερειάρχη (σύμφωνα με την παράγραφο 3 του άρθρου 
10 του Ν. 4014/11), που αποτελεί αναπόσπαστο τμήμα 
των χορηγούμενων ΠΠΔ 

ΣΤΙΣ ΔΕΣΜΕΥΣΕΙΣ Β.ΙΙΙ ΥΠΑΓΟΝΤΑΙ ΜΟΝΟ ΤΑ ΕΡΓΑ ΓΙΑ ΤΑ ΟΠΟΙΑ ΣΤΗ ΔΗΛΩΣΗ ΥΠΑΓΩΓΗΣ ΤΟΥ 
ΠΑΡΑΡΤΗΜΑΤΟΣ Α ΕΧΕΙ ΣΥΜΠΛΗΡΩΘΕΙ ΘΕΤΙΚΑ ΤΟ ΠΕΔΙΟ Α.4.2. 

ΠΑΡΑΡΤΗΜΑ Δ 


ΚΑΤΑΛΟΓΟΣ ΕΦΑΡΜΟΖΟΜΕΝΩΝ ΤΤ.ΠΑ 


Α. Υπηρεσία (υ : . 

(1) : συμπληρώνεται το όνομα της αρμόδιας Υπηρεσίας σύμφωνα με το άρθρο 2 της παρούσας απόφασης 

Β. Αδεια (2) : .:. 

(2) : συμπληρώνεται το όνομα της άδειας στην οποία προσαρτώνται οι ΠΠΔ 

Γ. ϊορέας, θέση και ονομασία έργου <3) : 


(3); συμπληρώνονται τα αντίστοιχα στοιχεία με βάση τα πεδία Α. 1 και Α.3 της δήλωσης του Παραρτήματος Α της παρούσας 

απόφασης. 

Δ. Το παραπάνω έργο σύμφωνα με τα δηλωθέντα στοιχεία της δήλωσης υπαγωγής καθώς 
και σύμφωνα με τον πίνακα του Παραρτήματος Γ, υπάγεται στις ακόλουθες Πρότυπες 

Περιβαλλοντικές Δεσμεύσεις (Π.Π.Δ.), του Παραρτήματος Β της ΚΥΑ./2013 

(ΦΕΚ Β' .... ). 

(συμπληρώνονται παρακάτω οι αριθμοί των ΠΠΔ του Παραρτήματος Β της παρούσας απόφασης 
με βάση τον Πίνακα του Παραρτήματος Γ) 

Γ ενικές Δεσμεύσεις: 


. 

Ειδικές δεσμεύσεις ανάλογα με την περιοχή του έργου; 


Σφραγίδα /υπογραφή από υπηρεσία: 

Αρθρο 8 
Έναρξη ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Αυγούστου 2013 

Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ΙιΙίρ://νννννν.β1.9Γ - θ-ιπαΐΙ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 2 Ο Ο 1 1408130012* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































